
Előterjesztés

Fácánkert Község Önkormányzata Képviselő-testületének

2011. február 10. napján tartandó ülésére

Tárgy: A körjegyző teljesítményértékeléséről szóló tájékoztatás 
Előterjesztő és előadó: Orbán Zsolt polgármester
Tisztelt Képviselő Testület!

A köztisztviselők jogállásáról szóló 1992 évi XXIII. törvény 34.§ (4)-(6) bekezdésekre tekintettel a munkáltatói jogkör gyakorlója, a polgármester, írásban megállapítja a tárgyévre vonatkozó, a jegyzővel szemben támasztott követelményeket, majd azt értékeli, és tájékoztatja a képviselő testületet. 
Megállapodásunk alapján a körjegyző felett az úgynevezett egyéb munkáltatói jogköröket Sióagárd Község Polgármester gyakorolja, így elkészítette a teljesítményértékelését is, melyet megelőzően egyeztetett Fácánkert Község polgármesterével is. 

Ennek alapján Háry János polgármester úr megküldte az általa készített értékelést:

A 2010. évben meghatározott teljesítmény követelmények:
Kiemelt figyelmet kell fordítani a közérdekű adatok elektronikus közzétételének folyamatos biztosítására, az adatok aktualizálására.
A 2005. évi XC. törvényben foglaltak szerint a közérdekű adatok a település honlapján folyamatosan megjelennek, azok aktualizálása megtörténik.
A 2010 évi választások-országgyűlési, helyhatósági, esetleges népszavazás, kisebbségi –szakszerű, határidőre történő, zökkenőmentes lebonyolítása.
Az országgyűlési és a helyhatósági választások lebonyolítása szakszerűen határidőre megtörtént, a megyei választási bizottság a jelölt kérelmére történt vizsgálata sem derített föl hiányosságokat. 
A feladatok ellátása során törekedni kell az önkormányzati vagyon hatékony hasznosítására.
A képviselőtestület által alkotott szabályozások figyelembe vételével a vagyontárgyak állapotának megőrzése és kismértékű fejlesztése a költségvetési előirányzatok mértékéig megtörtént, hasznosításuk funkciójuknak megfelelő volt. Az ingatlanok állapotának ellenőrzése folyamatosan megtörtént. A bérleti díjak beszedésére, az elmaradt díjak behajtására intézkedés történt.
A társulás útján fenntartott tagintézmények gesztorával történő szoros együttműködés
Az együttműködés a tervezés és elszámolás korrekt megvalósulása megtörtént, a folyamatos együttműködés a jó kapcsolat a hosszú távú eredményes munka alapjait teremtette meg. 
A helyi adóbeszedés hatékonyságának javításával növekedjenek az önkormányzat bevételei.
Az adót felszólítás ellenére be nem fizető lakósokkal szemben gépjármű forgalomból való kivonása, jövedelemből való letiltás, végrehajtás kezdeményezése történik. Sikerte-lenség esetén a nem fizető tulajdonában lévő ingatlanra a tartozás mértékéig jelzálogjog kerül bejegyzésre az önkormányzat javára.

2010 január 01-től induló védőnői társulás működési rendjének kialakítása, segítése.

A társulás Fácánkert községgel létrejött, működésével a feladat ellátási színvonala Fácánkertben nagymértékben javult. A társulással a takarékosság követelményének is eleget tett mindkét önkormányzat.

A körjegyző munkájával kapcsolatban megkérdeztem Orbán Zsoltot, Fácánkert polgár-mesterét, aki Dr. Varga Katalin munkájával teljesen elégedett, a képviselőtestület, a polgármester és a hivatal munkáját maximálisan segíti. A polgármester a segítsége nélkül nem tudta volna ezeket az eredményeket felmutatni. 
Megvizsgálva a meghatározott teljesítmény követelmények végrehajtását, megállapítom, hogy a 2010. évben a körjegyző, Dr. Varga Katalin kiválóan alkalmas minősítést kapott.  
Sióagárd, 2011. február 04.
Háry János

polgármester

